เครยอนชินจัง

**เครยอนชินจัง** (; ) หรือที่คนไทยรู้จักในชื่อ **ชินจังจอมแก่น** เป็นอนิเมะ เรื่องและภาพโดยโยชิโตะ อูซูอิ ตีพิมพ์ในประเทศญี่ปุ่นโดยสำนักพิมพ์ Futabasha ในประเทศไทยตีพิมพ์โดยสำนักพิมพ์เนชั่น เอ็ดดูเทนเมนท์ และได้รับการสร้างเป็นแอนิเมชัน ในปี พ.ศ. 2510

## ที่มาของชื่อเรื่อง
อ. โยชิโตะ อูซูอิได้นั่งกลัดกลุ้มกับผู้ดูแลการทำงานของอาจารย์ ว่าจะให้เรื่องนี้ชื่อว่าอะไร แล้วจะให้เนื่อเรื่องเกี่ยวกับเด็กอนุบาลหรือจะให้เกี่ยวกับโรงเรียนอนุบาล จู่ ๆ ผู้ดูแลก็คิดคำว่า"เครยอนชินจัง"ขึ้นมาได้ โดยคำว่าเครยอน เป็นภาษาอังกฤษแปลว่าสีเทียน ซึ่งสื่อถึงความเป็นเด็กอนุบาลได้อย่างชัดเจน อาจารย์ชอบชื่อนี้มากจึงนำมาใส่เป็นชื่อเรื่องทันที แล้วก็ให้เนื่อเรื่องเกี่ยวกับเด็กอนุบาลที่ชื่อว่า"โนะฮาร่า ชินโนะสุเกะ"

เนื้อเรื่อง เนื้อเรื่องเกี่ยวกับชินจัง (โนะฮาร่า ชินโนะสุเกะ; Nohara Shinnosuke) เด็กอนุบาลวัย 5 ขวบ ผู้มีนิสัยทะลึ่งตึงตังและแก่แดดเกินวัย เช่น ชอบผู้หญิงหุ่นดีหน้าตาดี และชอบเดินโชว์ก้น พ่อของชินจัง (โนฮาร่า ฮิโรชิ) เป็นคนที่ ชอบทำเท่ให้สาว ๆ เห็น ชอบสาวหุ่นดีหน้าตาดี  เป็นมนุษย์เงินเดือนเพื่อหวังเป็นหัวหน้าฝ่ายและยังต้องผ่อนบ้านอีก32ปี แม่ของชินจัง (มิซาเอะ) มีนิสัยขี้เหนียว แต่โมโหง่ายและน่ากลัว ใบหน้ามีรอยเหี่ยวย่น (รอยตีนกา) .ชินจังมีน้องสาวหนึ่งคนชื่อฮิมาวาริ. ครอบครัวของชินจังเลี้ยงหมาไว้หนึ่งตัว มีชื่อว่าเจ้าขาว (ชิโระ). เพื่อน ๆ ของชินจังที่พบในเรื่องบ่อย ๆ คือ คาซามะคุง, เนเน่จัง, มาซาโอะคุง, และ โบจัง ชินจังมักจะชอบแสดงท่าทางแปลก ๆ เช่น ทำตัวเป็นมนุษย์ต่างดาวนู้ดครึ่งก้น หรือเอากางเกงในมาครอบหัวทำเพื่อทำเลียนแบบหน้ากากแอ็คชั่นหรือกันตั้มที่เป็นการ์ตูนเรื่องโปรดของชินจัง ชินจังเองเป็นคนที่ชื่นชอบและชื่นชมในตัวหน้ากากแอ็คชั่นมาก มีขนมโปรดคือ ช็อกโกบี การละเล่นของชินจังที่โรงเรียนคือ เล่นเป็นยุง เล่นเป็นอึ เล่นซ่อนแอบแบบไม่มีคนหา (ส่วนใหญ่แล้วจะเล่นกับโบจัง) เล่นแกล้งตายบนหิมะ เล่นพ่อ แม่ ลูก (เมื่อถูกเนเน่จังบังคับ) เล่นซ่อนหา เล่นไล่จับ

## ตัวละคร
### ตัวละคร (หลัก)
#### '''<big>ครอบครัวโนะฮาร่า</big>'''

* **โนะฮาร่า ชินโนะสึเกะ**
* **ให้เสียงพากย์ญี่ปุ่นโดย** อากิโกะ ยาจิมะ (1992-2018), ยูมิโกะ โคบายาชิ (2018-ปัจจุบัน)
* **ให้เสียงพากย์ไทยโดย** อรุณี นันทิวาส (EVS,วีดีโอสแควร์,DEX (เฉพาะมูฟวี่ภาคเจ้าหนูกังฟูดุ๊กดิ๊กพิชิตสงครามราเม็ง)), รัตติยากร ริมสินธุ (ช่อง 3), นันทนาพร ประสมศรี (ช่อง 9 ; 2557-2558) ศันสนีย์ ติณห์กีรดีศ (DEX) และ นพวรรณ เหมะบุตร (ปัจจุบัน)
* ชื่อเล่น ชินจัง เกิดเมื่อวันที่ 5 พฤษภาคม (อายุ 5 ขวบ) หมู่เลือด บี ส่วนสูง 105.9 เซนติเมตร ตัวละครเอกของเรื่อง มีนิสัยแก่แดด เจ้าชู้ กะล่อน ชื่นชอบสาวสวยหุ่นดีคล้ายโนฮาร่า ฮิโรชิ (พ่อของชินจัง) ชอบเข้าบ้านคนอื่นโดยไม่ได้รับอนุญาต หาเรื่องป่วนได้ทุกเวลา ชอบตามคนนู้นคนนี้ไปทั่ว ปรากฏตัวแบบที่คนไม่ทันได้เห็น พูดจาฉะฉาน มักใช้คำพูดเกินเด็ก แต่มักจะใช้คำผิดอยู่บ่อย ๆ หรือพูดไปโดยไม่ได้รู้ความหมายของคำ ๆ นั้น ชอบแทงใจดำคน ปากสว่าง เก็บความลับคนอื่นไม่ค่อยเก่ง อ่านใจคนเก่งมาก (ดังที่พบเห็นได้จากการไปห้างสรรพสินค้า ที่มักจะรู้เล่ห์กลของพนักงานขาย) ชอบใส่ใจเรื่องของผู้อื่นอยู่เสมอ ชอบทำให้คนอื่นเข้าใจผิดจากการพูด การฟังผิด ๆ ถูก ๆ ของตัวเอง ชอบโชว์ช้างน้อย โชว์ก้นในที่สาธารณะ อึหรือฉี่ไม่เป็นที่เป็นทาง แต่แท้จริงแล้วเป็นคนที่รักครอบครัวและคนรอบข้าง ที่สำคัญกว่านั้นสิ่งที่ไม่มีใครพูดถึงคือ ความมีน้ำใจของชินจัง มีความเฉลียวฉลาด กล้าหาญ มีคุณธรรม และสุดท้ายเป็นคนเห็นอกเห็นใจผู้อื่นแถมยังชอบช่วยเหลือผู้ที่เดือดร้อนด้วยที่เมื่อเห็นคนเดือดร้อนก็จะเข้าไปช่วย (ถึงแม้ว่าบางครั้งจะทำให้เรื่องเลวร้ายมากขึ้นกว่าเดิมก็ตาม) แอบชอบนานาโกะ นักศึกษามหาวิทยาลัยที่เจอกันโดยบังเอิญ จนกลายเป็นเพื่อนกัน ความสามารถพิเศษของชินจังคือ มีปฏิกิริยาตอบโต้กับสาวสวยรวดเร็ว ลอกเลียนแบบเก่ง ทำเครื่องแต่งกายเก่งคอสเพลย์ (ส่วนใหญ่มักจะเป็นชุดสัตว์ ที่ก็ไม่รู้ว่าไปแอบทำตอนไหน) เต้นเก่ง และมักจะเป็นคนที่ดวงดีสุด ๆ ในหลาย ๆ สถานการณ์ มีการละเล่นที่แปลก ๆ ไม่เหมือนคนปกติทั่วไปอย่างการเล่นแกล้งตาย หรือการซ่อนหาโดยไม่มีคนหา ของกินที่ชินจังโปรดปรานที่สุดคือ ช็อกโกบี (ในมังงะจะเป็นช็อกโกแลตรูปหมีโคอาล่า) และของกินที่เกลียดที่สุดคือพริกหยวก โดยจะพยายามทุกวิถีทางเพื่อที่จะได้ไม่ต้องกินมัน แต่ก็มักจะถูกมิซาเอะ (แม่ของชินจัง) ใช้กำลังบังคับให้กินโดยการใช้กำปั้นทั้ง2ข้างปั่นไปที่หัว จึงต้องจำใจกินอย่างช่วยไม่ได้ และมีตัวการ์ตูนที่ชื่นชอบคือ หน้ากากแอ๊คชั่น มีการเฉลยใน ชินจัง ภาคใหม่กิ๊ก (ภาคต่อจากซีรีส์เดิม 33 เล่ม) ว่า ในอนาคต 5 ปีข้างหน้าเขาจะมีน้องชาย 1 คน
* **โนะฮาร่า ฮิมาวาริ** (วัยคลาน) 
* **ให้เสียงพากย์ไทยโดย** กณิตา ทองประสาท
* เกิดเมื่อวันที่ 27 กันยายน พ.ศ. 2539 น้องสาวของชินโนะสุเกะ ซนมาก มีนิสัยคล้ายมิซาเอะ ชื่นชอบเครื่องประดับและดาราหนุ่มหล่อ (ซึ่งนิสัยก็ได้มาจากมิซาเอะ โดยชื่อว่า ฮิมาวาริ ได้มาจากชินโนะสุเกะเป็นคนตั้งให้ในพิธีการตั้งชื่อที่สืบทอดมาจากตระกูลโนะฮาร่า ฮิมาวาริ ชินโนะสุเกะได้มาจากชื่อห้องเรียนที่ตัวเองเรียนอยู่ (ฮิมาวาริ แปลว่า ดอกทานตะวัน) มีการเฉลยใน ชินจัง ภาคใหม่กิ๊ก (ภาคต่อจากซีรีส์เดิม 33 เล่ม) ว่า ในอนาคต 5 ปีข้างหน้าเธอจะมีน้องชาย 1 คน
*
* **โนะฮาร่า มิซาเอะ**
* **ให้เสียงพากย์ญี่ปุ่นโดย** มิคิ นาราฮาชิ
* **ให้เสียงพากย์ไทยโดย** วิภาดา จตุยศพร (EVS,วีดีโอสแควร์,DEX), จุฑามาศ ชวนเจริญ (ช่อง3), อิสรีย์ พงษ์แก้ว (ทีมช่อมะกอก) และ นัยนา ทิพย์ศรี (ปัจจุบัน)
* เกิดเมื่อวันที่ 10 ตุลาคม (อายุ 29 ปี) แม่ของชินโนะสุเกะ ฮิมาวาริ และน้องชายไม่ทราบชื่อในอนาคต ภรรยาของฮิโรชิ เป็นแม่บ้าน ชอบใส่กางเกงในสีสันฉูดฉาด ขนหน้าแข้งดก ท้องลาย อ้วน ก้นใหญ่ (ทำให้มีปัญหากับการใส่กางเกงอยู่เป็นประจำ) ใบหน้ามีรอยเหี่ยวย่น (รอยตีนกา) ชอบนอนกลางวัน ทำอาหารไม่เก่ง ท้องผูกบ่อย จึงทำให้ถูกชินโนะสุเกะนำไปล้อเสมอ นอกจากนั้นยังมีเรื่องอับอายขายหน้าเพื่อนบ้านจากการเล่นกับชินจัง หรือจากการที่ชินจังเอาเรื่องต่าง ๆ ไปเล่าให้คนทั่วไปฟังอยู่ตลอด มีนิสัยขี้เหนียว โมโหง่าย แต่หายเร็ว ในการทำโทษชินโนะสุเกะนั้นมีทั้งเบาถึงหนักเช่น เขกหัวทำให้หัวปูดโน ปั่นหัว (หรือปั่นนรก) หยิกแก้ม หยิกหู โดยที่หนักที่หนักที่สุดคือ ตีก้น10ทีรวด รักการช็อปปิ้ง ชอบของลดราคา มักใช้เงินไปกับการซื้อของไม่จำเป็น โดยส่วนใหญ่จะเป็นเสื้อผ้าแบรนด์เนม เครื่องมือออกกำลังกาย (ที่ใช้แค่ครั้งสองครั้งก็เลิก) และอาหารลดน้ำหนัก ซึ่งมักจะแอบเอาเงินของบ้านเอาไปซื้อเป็นประจำ ชอบดาราหนุ่มหล่อ ขนาดตอนนอนก็มักจะฝันว่าได้เจอกับหนุ่มหล่อ 
* **โนะฮาร่า ฮิโรชิ**
* **ให้เสียงพากย์ญี่ปุ่นโดย** เคจิ ฟูจิวาระ (1992-2016), โทชิยูกิ โมริกาวะ (2016-ปัจจุบัน) 
* **ให้เสียงพากย์ไทยโดย** ไกวัล วัฒนไกร (EVS,วีดีโอสแควร์), สุภาพ ไชยวิสุทธิกุล (ช่อง3), ภัทรวุฒิ สมุทรนาวี (DEX), เอกจิต สรรเสริญ (ปัจจุบัน)
* (อายุ 35 ปี) พ่อของชินโนะสุเกะ ฮิมาวาริ และน้องชายไม่ทราบชื่อ สามีของมิซาเอะ มีอาชีพเป็นพนักงานขายในบริษัทเอกชน ฟุตาบะการค้า ตำแหน่งหัวหน้าแผนก มีนิสัยเจ้าชู้ กะล่อน ชอบเข้าหาสาวสวย เลยมักจะทำให้มีเหตุการณ์ที่มิซาเอะเข้าใจผิดว่าฮิโรชินอกใจตนอยู่บ่อยครั้ง (ซึ่งโดยส่วนใหญ่ก็มักจะมาจากความเข้าใจผิดจากชินโนะสึเกะ) ชอบดื่มเบียร์เป็นชีวิตจิตใจ (ประมาณว่าขาดสักวันจะลงแดงตาย) เลี้ยงดูชินโนซึเกะแบบเพื่อนมากกว่าจะเป็นพ่อลูก ใจดีกว่ามิซาเอะ และเป็นคนที่เท้าเหม็นมาก จนถึงขั้นที่เป็นอาวุธได้ ชาวเน็ตทั่วโลกได้มีการจัดอันดับให้ฮิโรชิเป็นหนึ่งในพ่อที่ดีที่สุดในโลกอนิเมะอีกด้วย
* **เจ้าขาว** (ชิโร่) 
* **ให้เสียงพากย์ไทยโดย** รัชตา เกรียงปรารถนา
* สุนัขเพศผู้ (คาดว่าเป็นพันธุ์ทาง-พันธุ์ผสม แต่ไม่ได้บอกรายละเอียดไว้) ที่ถูกทิ้ง ซึ่งชินจังนำมาเลี้ยง แต่มักจะไม่ได้รับการเอาใจใส่จากชินจังเท่าที่ควร เช่น ลืมให้อาหาร ไม่พาไปเดินเล่น (จะทำก็ต่อเมื่อมิซาเอะสั่ง แต่ก็เคยแอบหนีอีกเหมีอนกัน) มีนิสัยชอบเก๊กหล่อเมื่อสุนัขตัวเมียเดินผ่าน มีอยู่ตอนหนึ่ง มิซาเอะขายเจ้าขาวไปแต่ก็มาอยู่ด้วยกันอีกครั้ง แม่ชื่อบอร์ช มีพี่น้องรวมเจ้าขาวด้วยเป็น 4 ตัว มีแฟนชื่อเมงุจัง
* **น้องชายฮิมาวาริและชินโนะสุเกะที่ไม่ปรากฏชื่อ**
* ปรากฏตัวในชินจัง ภาคใหม่กิ๊ก ลูกชายคนที่สามของฮิโรชิ และ มิซาเอะ น้องชายผู้เกิดมาใน 5 ปีต่อมา มีนิสัยคล้ายชินจังและฮิมาวาริ

#### เพื่อนโนฮาร่า ชินโนะสุเกะ (ชินจัง)
* **ซากุราดะ เนเน่**
* **ให้เสียงพากย์ไทยโดย** กณิตา ทองประสาท 
* มีชื่อเล่นว่า เนเน่จัง เกิดเมื่อวันที่ 5 มิถุนายน เป็นเด็กสาวในกลุ่มของชินโนะสุเกะ ในช่วงแรก ๆ ของเรื่อง เธอเป็นเด็กน้อยไร้เดียงสา อ่อนโยน เรียบร้อย แถมยังขี้แยพอ ๆ กับมาซาโอะคุง แต่ปัจจุบันหลังจากที่ฮิมาวาริเกิด เธอจะมีนิสัยขี้โมโห ชอบใช้ความรุนแรง ขู่บังคับเพื่อน ๆ แก่แดด ชอบเรื่องซุบซิบนินทา (เหมือนพวกป้า ๆ ชาวญี่ปุ่น) ยุ่งเรื่องชาวบ้าน (โดยเฉพาะครูที่โรงเรียน) แต่ซ่อนไว้โดยการทำนิสัยน่ารัก ชอบเล่นพ่อแม่ลูกเป็นชีวิตจิตใจและบังคับให้คนอื่นเล่นด้วย เนเน่จังจะต่อยตุ๊กตากระต่ายตัวเล็กที่ติดตัวไว้ใต้ชุดกระโปรงเป็นการระบายอารมณ์ ซึ่งเลียนแบบมาจากคุณแม่ของเนเน่จังนั่นเอง (ถึงแม้เนเน่จังจะมีคนชอบด้วยนิสัยด้านดีของเธอมาก เช่นทักษะการพูดคุยสื่อสารกับผู้อื่น จับผิดคนอื่นเก่ง แต่ถ้าพูดถึงเธอในแง่ของตัวละครที่คนไม่ค่อยชอบหรือถึงขั้นเกลียดเธอเลยก็เพราะด้วยอุปนิสัยด้านแย่ของเธอที่ทำให้คนดูหัวเสียเอามาก ๆ หรือคอนเทนต์ในการเล่นพ่อแม่ลูกที่เกินเด็กบ้าง เช่น การหย่าร้างสามีที่มีชู้ หรือ ภรรยาที่ถูกสามีทำร้าย และปัญหาครอบครัว)
* **คาซามะ โทโอรุ**
* **ให้เสียงพากย์ไทยโดย** นัยนา ทิพย์ศรี
* มีชื่อเล่นว่า คาซามะคุง เกิดเมื่อวันที่ 19 กรกฎาคม เป็นเด็กที่เกิดมาในครอบครัวที่ค่อนข้างมีฐานะร่ำรวย เนื่องจากพ่อไปทำงานที่ต่างประเทศ คาซามะจึงต้องอาศัยอยู่กับแม่ ที่แมนชั่นสุดหรู เดิมคาซามะ มีนิสัยขี้โอ่ ชอบอวดร่ำอวดรวยในบางครั้ง แต่ในภายหลังนิสัยอวดรวยของคาซามะถูกเอาออก และเปลี่ยนให้คาซามะเป็นเด็กขยันและจริงจังแทน มีนิสัยติดแม่มาก ๆ เป็นคนที่ขี้ระแวง และกลัวความล้มเหลวเป็นอย่างมาก หากเกิดเรื่องไม่ดีขึ้น หรือไม่เป็นไปดั่งที่ตนคาดหวัง ก็จะคิดมาก หดหู่ สิ้นหวัง ราวกับว่าโลกทั้งใบของเขาได้จบสิ้นลงแล้ว แต่ก็เป็นเด็กสุภาพ อ่อนน้อม มีความมั่นใจในตัวเองสูง และเป็นเด็กเรียนดีของห้อง เพราะเรียนพิเศษ (แต่บางครั้งก็ไม่อยากเรียน) มักถูกชินโนซึเกะแซวเล่นและคอยปั่นป่วนตลอดเวลา เลยทำให้ไม่กล้าเปิดเผยความชอบส่วนตัวสักเท่าไหร่ (เช่นชอบการ์ตูนสาวน้อยเวทมนตร์ โมเอะ-P) เกรงจะถูกชินโนะสุเกะเอาไปล้อ แต่จริง ๆ แล้วเป็นเพื่อนที่สนิทกับชินจังมาก และบางครั้งก็แต่งคอสเพลย์เป็นตัวละครจากอนิเมะสาวน้อยเวทมนตร์ มีจุดอ่อนอยู่ที่หู ที่ถ้าถูกงับหรือเป่า จะรู้สึกเสียวซ่าน (ซึ่งชินจังก็มักจะแกล้งคาซามะด้วยวิธีนี้ประจำ) ในชินจัง เดอะมูฟวี่ ตอน ปริศนา! บุปผาแห่งโรงเรียนเทนคะสุ คาซามะคุงมีความไฝ่ฝันอยากเป็นซูเปอร์เอลีท และยังเป็นตัวละครหลักของเดอะมูฟวี่เรื่องดังกล่าวอีกด้วย
* **ซาโต้ มาซาโอะ**
* **ให้เสียงพากย์ไทยโดย** ณัฐฐา หิรัญสถิตย์ (LINE TV), รัชตา เกรียงปรารถนา (ปัจจุบัน)
* มีชื่อเล่นว่า มาซาโอะคุง เกิดเมื่อวันที่ 4 กุมภาพันธ์ เป็นเด็กผมโล้น ทำให้ถูกล้อว่า 'เจ้าหัวข้าวปั้น' มีนิสัยขี้ระแวง ขี้แย อ่อนแอ ถูกหลอกง่ายจึงมักถูกเด็กที่โตกว่ารังแก หรือถูกเพื่อน ๆ ลากไปพัวพันกับเรื่องแปลก ๆ เสมอ (โดยเฉพาะชินจังและเนเน่จัง) แต่บางครั้งหากเจ้าตัวได้ลงมือทำอะไรไป แล้วมีคนชมมาก ๆ หรือทำแล้วทำให้ตัวเองดูโดดเด่น ก็จะปรากฏอีกบุคลิกนึงขึ้นมา คือกลายเป็นคนมีความมั่นใจสูง (จนเหลิง) และมีความเย่อหยิ่ง ไม่ฟังใคร (ซึ่งมักเห็นได้บ่อยในเดอะมูฟวี่) หลงรักไอย์อย่างโงหัวไม่ขึ้นตั้งแต่ไอย์มาอยู่โรงเรียนนี้ จึงยอมทำทุกอย่างเพื่อให้ไอย์มาสนใจตัวเองบ้าง ถึงแม้ว่าเจ้าตัวจะรู้ว่าไอย์นั้นหลงรักชินจังคนเดียวก็ตาม ในกลุ่มของชินจังนั้น มาซาโอะจัดว่าเป็นเด็กที่ดูธรรมดาที่สุดในกลุ่ม มีงานอดิเรกคือ สะสมของเล่น ใน**ชินจัง เดอะมูฟวี่ ตอน เจ้าหนูกังฟูดุ๊กดิ๊กพิชิตสงครามราเม็ง มาซาโอะ**ได้ฝึกฝนวิชาเพลงหมัดดุ๊กดิ๊ก แม้ว่าจะไม่สามารถบรรลุกระบวนท่าได้สักท่าแต่ก็เป็นตัวละครหลักสำคัญที่มอบความหวังให้กับเพื่อน ๆ
* **ซูซูกิ โบ** (โบจัง)
* **ให้เสียงพากย์ไทยโดย** พิมพ์รวี พฤกษะศรี
* เกิดเมื่อวันที่ 10 กันยายน เป็นเด็กที่พูดน้อยและตัวสูงที่สุดในกลุ่ม ลักษณะเด่นคือ มีน้ำมูกไหลย้อยตลอดเวลาและมีคำพูดติดปากว่า "โบ" เป็นเด็กที่ดูลึกลับ และมีความลับอยู่มากมาย โดยเฉพาะเรื่องครอบครัว เพราะในเรื่องนั้น ไม่มีการปรากฏตัวของพ่อและแม่ของโบจังเลย มีตอนที่กลุ่มชินจังพยายามตามสืบหาพ่อแม่ของโบจัง และได้เห็นแม่ของโบจังจากระยะไกล และไม่ปรากฏข้อมูลเพิ่มเติมอะไรอีกเลย มีความเก่งด้านศิลปะเชิงนามธรรม และมักจะเชี่ยวชาญ รอบรู้ในเรื่องที่เหมาะสมกับสถานการณ์นั้น ๆ เสมอ ได้รับรางวัลประกวดวาดภาพหลายครั้ง เช่น หัวใจของอีกา มีงานอดิเรกคือ การสะสมหินรูปร่างแปลก ๆ ใน**ชินจัง เดอะมูฟวี่ ตอน ร้อนแรงแซ่บเวอร์แดนเซอร์คาซึคาเบะ** โบจังยังได้เป็นตัวละครหลักของเดอะมูฟวี่เรื่องดังกล่าวอีกด้วย โบจังหยิบกระดาษที่อยู่ที่เป้สะพายรูปจมูกที่อยู่ที่ชินจัง มาสอดเข้าไปในรูจมูก จนกลายเป็นทรราช และกลายมาเป็น "โบคุง" 
* **ซึโอโตเมะ ไอย์**
* **ให้เสียงพากย์ไทยโดย** นัยนา ทิพย์ศรี 
* มีชื่อเล่นว่า ไอย์จัง เป็นคุณหนูลูกเศรษฐี เป็นทั้งเพื่อนและคู่กัดของเนเน่จัง ปรากฏตัวในหนังสือการ์ตูนเล่มที่ 16 (ฉบับแปลไทย) มักจะชอบพูดจาเกี่ยวกับเรื่องฐานะที่ร่ำรวยของตนเอง ซึ่งทำให้มีปัญหากับเนเน่จังอยู่บ่อยครั้ง หลงรักชินโนะสุเกะมาก ชนิดที่ว่าแม้เจ้าตัวจะทำเรื่องบ้า ๆ บอ ๆ ไร้สาระแค่ไหนไอย์ก็มองว่าดูดี ดูเท่ไปหมด แต่เจ้าตัวก็หาได้สนใจไม่ มีความสามารถพิเศษในการจัดงานต่าง ๆ (โดยใช้บอดี้การ์ด) และทำให้เด็กผู้ชายคนอื่น ๆ ตกหลุมรักได้

### ตัวละคร (รอง)
* **ซากุระดะ โมเอโกะ** แม่ของเนเน่จัง เบื้องหน้าจะเห็นว่าเป็นคุณแม่ที่แสนใจดี มักจะถูกชินโนะสึเกะเข้ามาก่อกวน ทำลายความสงบสุขในชีวิตของตนและครอบครัว (โดยเฉพาะเรื่องของกิน) เป็นประจำ จึงมักระบายอารมณ์โดยการต่อยตุ๊กตากระต่าย จนติดเป็นนิสัยและทำให้เนเน่จังเลียนแบบนิสัยนี้ของโมเอโกะในที่สุด มักจะท้องผูกอยู่บ่อย ๆ และทำอาหารออกมารสจัดมาก จึงมักจะถูกชินโนะสึเกะยกเอามาแซวบ่อย ๆ
* **คุณซากุระดะ** พ่อของเนเน่จัง เป็นผู้ชายที่สวมแว่นและมีลักษณะใจดี มักจะปรากฏตัวในตอนที่พาครอบครัวมาชมดอกซากุระ เป็นต้น
* **คาซามะ มิเนโกะ** แม่ของคาซามะ มีหน้าตาสะสวย และหุ่นค่อนข้างดี เริ่มแรกของเรื่อง มีนิสัยเข้มงวด จริงจัง อยากให้ลูกมีอนาคตที่ดี จึงบังคับให้ลูกไปเรียนพิเศษหลาย ๆ ที่ ไม่ว่าจะเป็นหลังเลิกเรียนอนุบาล หรือในวันหยุด ทำให้บางครั้งก็ถูกต่อต้านโดยคาซามะ ต่อมาจึงถูกเปลี่ยนให้มีนิสัยใจดี ใจกว้าง และโอ๋ลูกแบบสุด ๆ เนื่องจากทำอาหารเก่ง จึงมักจะทำอาหารหรู ๆ เลี้ยงพวกเพื่อน ๆ ของคาซามะที่มาเที่ยวที่บ้านอยู่บ่อย ๆ
* **คุณนาย ซาโต้** แม่ของมาซาโอะ มีหน้าตาคล้ายคลึงกับมาซาโอะ มีรูปร่างค่อนข้างอ้วน มีอาชีพเป็นแม่บ้าน
* **โอฮาร่า นานาโกะ** ชินโนซึเกะมักเรียกเธอว่า พี่นานาโกะ อยู่อพาร์ทเม้นท์ชื่อว่า"กิ้งก่ามีพิษ" เป็นสาวมหาลัยที่รูปร่างดี และมีหน้าตาสะสวย นิสัยใจดี สุภาพ อ่อนหวาน แต่ก็มีมุมจริงจัง และแข็งแกร่ง เพราะเล่นกีฬาเป็นประจำทั้งเคนโด้ ชกมวย วิ่ง มีคุณพ่อเป็นนักเขียนนิยายชื่อดัง (ซีรีส์สดใส) ซึ่งหวงลูกสาวมาก ไปไหนต้องตามไปด้วย ถึงขนาดไม่ทำงานทำการ นานาโกะเป็นคนที่น่ารัก และเป็นคนที่ชินโนะซึเกะแอบชอบด้วย มีความฝันอยากเป็นครูโรงเรียนอนุบาล ปัจจุบันเธอไปเรียนต่อที่แคนาดา 3 เดือน เธอผูกพันกับชินจังและค่อนข้างเอ็นดูแต่ไม่ได้แสดงออก เธอเป็นคู่แข่งความรักในสายตาของไอย์ แต่เธอจะคอยช่วยเหลือให้กำลังใจ ปรากฏครั้งแรกในตอน **ความรักแบบจริงจังของผม** 
* **โอฮาร่า ชิจูโร่** คุณพ่อของพี่นานาโกะ มีอาชีพเป็นนักเขียน เวลาที่ชินโนะสึเกะมาอยู่ใกล้พี่นานาโกะจะออกอาการหึงหวงลูกสาวอยู่เสมอ แต่ลึก ๆ แล้ว ก็ชอบชินโนะสึเกะอยู่ไม่น้อยเช่นกัน
* **ครูโยชินาง่า มิโดริ** (อิชิซากะ มิโดริ) ครูประจำชั้นห้องทานตะวัน มักเหนื่อยหน่ายใจกับพฤติกรรมทะเล้น ๆ ของชินโนซึเกะ แต่ก็ภูมิใจที่ตัวเองได้มาเป็นครูอนุบาล เป็นคู่ปรับกับครูมัตสึซากะ มักจะหาเรื่องทะเลาะกับอยู่บ่อยครั้ง แต่หากมองลึก ๆ แล้วทั้งคู่ก็สนิทสนมกันมาก ๆ มีแฟนคือ อิชิซากะ จุนอิจิ ภายหลังได้แต่งงานกัน โดยมีพ่อสื่อแม่สื่อคือกลุ่มของชินจัง โดยจัดงานแต่งงานที่โรงเรียนอนุบาล ถึงแม้จะเกิดปัญหาขึ้นมากมาก ไม่ว่าจะฝนตก ทำให้งานติดขัด ไม่ราบรื่น แต่ทั้งคู่ก็ฝ่าฝันมันไปได้ (ส่วนหนึ่งก็เพราะชินจัง) ปัจจุบันมีลูกสาว ชื่อ โมโมะ (แต่ในอนิเมะปัจจุบันเลือกที่จะให้ครูโยชินาง่ายังไม่มีลูก ด้วยเหตุผลที่ปัจจุบันก็ยังไม่ทราบแน่ชัด)
* **ครูมัตสึซากะ อุเมะ** ครูประจำชั้นห้องกุหลาบ เกิดและเติบโตที่บ้านนอก แต่ชอบทำตัวให้คนอื่นเข้าใจว่าตัวเองเป็นสาวสวยไฮโซ เกิดและโตที่รปปงงิ มักจะไม่พอใจที่มีคนเรียกเธอว่าอุเมะ (โดยส่วนใหญ่ชินโนะสึเกะจะเป็นคนเรียก) เพราะชื่ออุเมะแปลว่าบ๊วย เป็นชื่อที่ดูธรรมดาและเชยมาก ขัดกับลุคที่เธอพยายามสร้างให้คนภายนอกเห็น มีนิสัย ด่าเก่ง ปากจัด ขี้โอ่ ทำให้มีเรื่องต่อล้อต่อเถียงกับโยชินนาง่าอยู่บ่อยครั้ง แต่จริง ๆ ทั้งคู่ก็สนิทสนมกันดี มีจุดอ่อนเรื่องหาแฟนไม่ได้สักที จะไปดูตัวกี่ครั้งก็ล้มเหลวไม่เป็นท่าตลอด เคยมีแฟนคนแรกและคนเดียวคือหมอเกียวดะ โทคุโร่ ซึ่งเป็นหมอกระดูกที่เคยดูแลเรื่องกระดูกหักของครูมัตสึซากะในตอนที่ขณะขาหักเข้าโรงพยาบาล แต่หมอโทคุโร่ได้เสียชีวิตจากการวางระเบิดของผู้ก่อการร้าย ระหว่างที่ไปค้นหาฟอสซิลไดโนเสาร์ที่ต่างประเทศ มีพี่สาว 2 คนชื่อ มัตสึและทาเคะ
* **[[หน้ากากแอ็คชั่น]]** ฮีโร่ในดวงใจของชินโนซึเกะ เป็นซุปเปอร์ฮีโร่ซึ่งปรากฏตัวทางโทรทัศน์ มีชื่อในร่างมนุษย์คือโก โกทาโร่ (郷 剛太郎) ซึ่งเป็นสตั๊นท์แมนภาพยนตร์ และหน้ากากแอ็คชั่นนี้ยังถือเป็นตัวละครการ์ตูนคนสำคัญของชินจัง ทั้งนี้ หน้ากากแอ็คชั่นคือบุรุษผู้สวมหน้ากากที่ใช้วิชาพิเศษผสานคาราเต้ในการต่อสู้กับเหล่าร้าย เพื่อปกป้องโลก และเป็นหนึ่งในตัวละครที่ปรากฏตัวในชินจังเดอะมูฟวี่อยู่หลายภาค ครั้งแรกเขาได้ปรากฏตัวในชินจังจอมแก่นเดอะมูฟวี่ตอนCrayon Shin-chan: Action Kamen vs Leotard Devil (ญี่ปุ่น: クレヨンしんちゃん アクション仮面VSハイグレ魔王) ในเนื้อเรื่องนี้หน้ากากแอ็คชั่นได้ปรากฏตัวต่อหน้าชินจังและปราบเหล่าร้ายร่วมกัน มีท่าไม้ตายคือ แอ็คชั่นบีม
* **ซากุระ มิมิโกะ** เป็นนางเอกที่ปรากฏในภาพยนตร์เรื่องหน้ากากแอ็คชั่น มักจะมีบทให้ต้องถูกเหล่าร้ายจับไปเป็นตัวประกัน ให้หน้ากากแอคชั่นต้องเข้าไปช่วยอยู่เสมอ
* **ครูอาเงโอะ มาซึมิ** พากย์เสียงโดย นพวรรณ เหมะบุตร ครูประจำชั้นห้องซากุระ (มาแทนครูโคอิซุมิที่ออกไป) มี 2 บุคลิก โดยปกติเมื่อใส่แว่นจะมีท่าทางสงบเสงี่ยม เรียบร้อยและขี้อาย ไม่กล้าแสดงออก แต่เมื่อถอดแว่นออกจะเปลี่ยนบุคลิก กลายคนห้าว มีความมั่นใจ ไม่กลัวใครหน้าไหน เก่งทางด้านคอมพิวเตอร์ แอบทำเว็บไดอารี่เป็นของตนเองแต่กลุ้มใจที่ไม่มีใครเข้ามาดูเลยสักคนเนื่องจากไม่กล้าบอกว่าตนเองมีเว็บไซต์ มีความสนใจในตัวของคุโรอิโซะ บอดี้การ์ดของไอย์อยู่ ในชินจัง ภาคใหม่กิ๊ก เผยว่าเธอและเขากำลังคบหาดูใจกันอยู่ แต่เพราะอายทั้งคู่ความสัมพันธ์เลยไม่ได้ไปไหนไกลนัก ปรากฏตัวครั้งแรกในตอน **ไม่ได้มาโรงเรียนอนุบาลตั้งนานเลย** ในช่วงแรกครูอาเงโอะมาสอนห้องกุหลาบชั่วคราวแทนครูมัตสึซากะที่เข้าโรงพยาบาล
* **ครูใหญ่ ทาคาคูระ บุนตะ** (คุณครูหัวหน้าแก๊ง) ครูใหญ่แห่งโรงเรียนอนุบาลฟุตาบะ มีหน้าตากับการแต่งกายคล้ายหัวหน้าแก๊งยากูซ่า ทำให้ทุกคน (รวมถึงตัวเอง) กลัว แต่จริง ๆ แล้วเป็นคนใจดี และขี้แยมากครูใหญ่มีลูกซารูน่าจังลูกสาวครูใหญ่
* **คุณนาย ทาคาคูระ ชิมะ** (ชื่อเล่น แคนดี้)  ภรรยาของคุณครูใหญ่ เพื่อนสมัยเด็กของครูใหญ่ที่เป็นคนคอยอยู่เคียงข้างตั้งแต่เด็กจนสุดท้ายได้กลายเป็นภรรยาของเขา เป็นคนใจเย็น แต่เวลาโมโหก็น่ากลัวเอามาก ๆ โดยเฉพาะกับคุณครูใหญ่
* **ฮนดะ เคย์โกะ** (ป้าโอเคย์) เป็นเพื่อนสนิทของมิซาเอะ มีสามีอายุน้อยกว่า (ชินจังและมิซาเอะคิดว่าไปหลอกแต่งงาน) ชินจังมักจะนำเรื่องนี้ไปเล่าเพื่อนบ้านของน้าเคย์โกะ ให้อับอายเป็นประจำ มีลูกชาย 1 คนชื่อ ฮิโตชิ 
* **ฮนดะ ซาโตชิ** สามีของป้าโอเคย์ที่มีอายุน้อยกว่า เป็นผู้ชายอบอุ่นรักครอบครัว แต่ก็มีนิสัยติดงาน
* **คันดะโดริ ชิโนบุ** ประธานชมรมมวยปล้ำหญิง เพื่อนของนานาโกะ มีรูปร่างใหญ่ ล่ำบึ๊ก เป็นคนที่เจ้าชายฮำหมัดชอบ แต่เจ้าตัวปฏิเสธ เพราะมีความฝันที่ยิ่งใหญ่นั่นคือการเป็นนักมวยปล้ำอาชีพ
* **คิโยมิ เอส** ซื่อเล่นว่า เอสจัง เป็นผู้ประกาศข่าวหญิงทางโทรทัศน์ ที่ชินจังหลงใหล คลั่งใคล้มาก ๆ
* **คุโรอิโซะ** เป็นบอดี้การ์ดของไอย์จังและคนขับรถของไอย์จัง จะคอยปกป้องไอย์จังอยู่ตลอดไม่ว่าจะสถานที่ใดก็ตามที่มีไอย์จัง เวลาอยู่ที่โรงเรียนจะอยู่ตามต้นไม้ พุ่มไม้เพื่อไม่ให้เป็นการรบกวนไอย์จัง มีนิสัยแอบซุ่มซ่ามและชอบทำอะไรผิดพลาดเสมอ ๆ มักจะโดนไอย์จังขู่ให้ไปที่บ้านของชินจังถ้าไม่ไปจะแฉความลับที่ตัวเองทำงานพลาดหรือแอบอู้ให้พ่อแม่ของเธอฟัง เขากำลังคบหาดูใจกับครูอาเงโอะอยู่ แต่เพราะอายทั้งคู่ความสัมพันธ์เลยไม่ได้ไปไหนไกลนัก
* **คิตะโมโตะ ทานากะ** เพื่อนบ้านของบ้านโนะฮาระ มีนิสัยชอบคุยกับมิซาเอะจนลืมเวลา และชอบปล่อยข่าวเรื่องต่างๆไปให้เพื่อนบ้านคนอื่นๆหลายคน และบางครั้งยังแอบมาดูในบ้านโนะฮาร่าเมื่อเซลล์เลดี้มาที่บ้าน ในบางครั้งยังช่วยดูแลฮิมาวาริหรือชิโร่ในยามที่มิซาเอะหรือฮิโรชิติดภารกิจต่างๆ เช่นตอนที่มิซาเอะปั่นจักรยานไปส่งชินจังที่โรงเรียนอนุบาล หรือเคยให้ฝากดูแลชิโร่ตอนที่ย้ายบ้านไปพักอาศัยที่แฟลตรูหนูเพราะไม่อนุญาตให้นำสัตว์เลี้ยงเข้าไปได้ มีหลานชายชื่อ โรเบิร์ต แม็คไกวร์

### ตัวละครอื่น ๆ
* **โนะฮาร่า กิงโนะสึเกะ** พ่อของฮิโรชิ และเป็นปู่ของชินโนะสุเกะ หัวล้าน หน้าตาและนิสัยคล้ายกับชินโนะสุเกะ เจ้าชู้ กะล่อน ขี้เล่น (แผลง ๆ) ชอบเด็กเอ๊าะ ๆ ไม่รู้จักแก่ ชอบเล่นแกล้งตายจนทำให้มิซาเอะเกือบช็อก และมักจะชอบมาหาที่บ้านโนะฮาร่าแบบมิได้นัดหมาย
* **โนะฮาร่า ซึรุ** แม่ของฮิโรชิ และเป็นย่าของชินโนะสุเกะ เป็นคนสนุกสนานเช่นเดียวกับกิงโนะสึเกะ ซึ่งคุณปู่ของชินจังมักอยู่ในอำนาจ มีความขี้เล่นอยู่เล็กน้อย เคยเล่นเป็นผีคอยาวจนมิซาเอะนอนชักแหง่ว ๆ
* **โนะฮาร่า เซมาชิ** คุณลุงของชินโนะสุเกะ และเป็นพี่ชายของฮิโรชิ ในมังงะปรากฏตัวครั้งแรกในเล่มที่ 24 มีอาชีพเป็นชาวนา มีนิสัยขี้เหนียวมาก จนขึ้นคาน แต่ปัจจุบันแต่งงานกับแม่หม้ายลูกติด 2 ชื่ออิคุนะ
* **โนะฮาร่า อิคุนะ (นามสกุลเก่า โอคุนะ)** คุณน้าของชิโนะสุเกะ ภรรยาของเซมาชิที่พบรักกันในงานนัดบอด ปัจจุบันมีลูก 3 คน ลูกติดสามีเก่า อิทสุกิ นัทสุมิ และเมงูมุ มีนิสัยขี้เหนียวคล้ายกันกับเซมาชิ
* **อิสึกิและนัตสึมิ** ลูกของเซมาชิ ลูกพี่ลูกน้องชินจัง
* **โคยาม่า โยชิจิ** พ่อของมิซาเอะ และเป็นตาของชินโนะสุเกะ อดีตครูใหญ่โรงเรียนมัธยม มักไม่ถูกชะตากับกิงโนะสุเกะ จึงหาเรื่องทะเลาะได้ทุกครั้งเมื่อเจอกัน (และมักจะเจอกันโดยบังเอิญเสียทุกครั้ง) มีนิสัยเคร่งขรึม ยึดขนบธรรมเนียม ต่างจากกิงโนะสึเกะ แต่บางครั้ง ก็เป็นคนสนุกสนานพอ ๆ กับกิงโนะสึเกะ รัก**ฮิซาเอะ**มากโดยเฉพาะตอนที่เธอต้องเข้าโรงพยาบาล และบางครั้งมักจะชอบมาหาที่บ้านโนะฮาร่าแบบมิได้นัดหมาย โดยเฉพาะที่กิงโนะสุเกะกำลังไปที่บ้านโนะฮาร่า
* **โคยาม่า ฮิซาเอะ** แม่ของมิซาเอะ และเป็นยายของชินโนะสุเกะ เป็นคนใจดี คอยประนีประนอมข้อพิพาทระหว่างของโยชิจิกับกิงโนะซึเกะ
* **โคยาม่า มาซาเอะ** พี่สาวมิซาเอะ และเป็นป้าของชินโนะสุเกะ อดีตคุณครูสอนภาษาญี่ปุ่น มักแต่งตัวด้วยชุดกิโมโน นิสัยขี้เล่น ชอบแกล้งมิซาเอะอยู่เสมอ โดยใช้หน้ากาก แต่ก็แพ้ชินจัง ชอบใส่ชุดกิโมโน ปรากฏตัวครั้งแรกในตอน **คุณป้ามาซาเอะมาแล้ว** 
* **โคยาม่า มุซาเอะ** น้องสาวมิซาเอะและเป็นน้าของชินโนะสุเกะ มีอาชีพเป็นช่างภาพ เคยตกงานอยู่ช่วงหนึ่ง ซึ่งมิซาเอะให้ความช่วยเหลือ โดยการให้มาอาศัยอยู่ที่บ้าน และด้วยนิสัยส่วนตัวหลาย ๆ อย่าง (ซึ่งมักจะเป็นนิสัยเสีย) ทำให้เข้ากับชินโนะสึเกะได้เป็นอย่างดี ปัจจุบันย้ายออก,kอยู่คนเดียวที่แฟลตรูหนู ปรากฏตัวครั้งแรกในตอน **คุณน้ามาหาแล้ว** 
* **โคยาม่า ฟุซาเอะ** น้องสาวของโยชิจิ ป้าของมิซาเอะ 
* **คาวามูระ ยาซึโอะ** มีฉายาว่า ชีต้า เป็นเด็กห้องกุหลาบ เป็นนักกีฬาประจำห้อง มีจุดเด่นคือชอบใส่เสื้อลายเสือชีต้า เป็นคู่ปรับของชินโนซึเกะ มักพ่ายแพ้ให้กับความกะล่อนของชินโนซึเกะบ่อยครั้ง
* **ฮิโทชิ** เด็กห้องกุหลาบ มีนิสัยแย่ ทำตัวนักเลง ชอบรังแกคนที่อ่อนแอกว่าโดยเฉพาะมาซาโอะคุง
* **เทรุโนบุ** เด็กห้องกุหลาบ มีนิสัยแย่พอ ๆ กับฮิโทชิ ชอบรังแกมาซาโอะคุง จับคู่รังแกกับฮิโทชิ
* **อาริคาเซะ ไม** เด็กหญิงอัจฉริยะที่มีความสามารถพิเศษในด้านการเล่นไพ่
* **แก๊งแมงป่องแดงแห่งไซตามะ** เป็นแก๊งนักเรียนม.ปลาย 3 คน ชอบบังเอิญแสดงตัวในสวนสาธารณะเวลาที่กลุ่มชินโนะสุเกะ กำลังเล่น ทำให้ถูกนึกว่าเป็นตลกคาเฟ่ มีท่าประหลาด ๆ ประจำแก๊งค์เสมอ (เรียงจากซ้าย (หัวสิว) มารี (เล็บขบ) ริวโกะ (ตาปลา) โอกิง) แต่มักทำตัวเป็นประโยชน์ ไม่สร้างความเดือดร้อนให้ใคร เคยช่วยงานที่โรงเรียนอนุบาล มักจะได้ชินโนะซิเกะช่วยเวลาคับขันเสมอ (และบังเอิญทุกครั้ง)
* **โฮโตงายะ มิตจิและโฮโตงายะ โยชิริน (มิตจี้และโยชิริง)** เป็นคู่รักข้าวใหม่ปลามัน เป็นเพื่อนบ้านของครอบครัวโนฮาระ มักจะมีปัญหาให้ครอบครัวโนะฮาระคอยช่วยเหลืออยู่เสมอ (และมักจะเป็นเรื่องไร้สาระ) ชอบแอบเข้ามาในบ้านโนะฮาระ เพื่อมากินข้าวฟรีอยู่บ่อยครั้ง (ทำให้ครอบครัวโนะฮาระแทบไม่ได้กินอะไรเลย) แฟนคลับคนไทยรวมถึงคนญี่ปุ่นมักจะเรียกมิตจี้และโยชิริงว่า **คู่รักปรสิต** ต่อมาโยชิริงก็สมัครงานที่บริษัทเดียวกับฮิโรชิ โดยแรกเริ่มไปทำในฝ่ายบัญชี ก่อนจะย้ายมาฝ่ายขาย แผนกเดียวกับ ฮิโรชิ
* **บูริบูริซาเอมอน/คุณหมูดุ๊กดิ๊ก** ตัวละครในจินตนาการของชินโนะสุเกะ ซึ่งชินโนะสุเกะเคยเขียนการ์ตูนเล่นบ่อยครั้ง เป็นหนึ่งในตัวละครที่ได้รับความนิยม ถึงขนาดมีตอนพิเศษที่ให้บูริบูริซาเอมอนเป็นตัวหลักเลยทีเดียว
* **หน้ากากแอ็คชั่นเกิร์ล** หน้ากากแอ็คชั่นผู้หญิง ที่โก โกทาโร่ (หน้ากากแอ็คชั่นร่างคน) เป็นผู้คัดเลือกมาให้มาทำงานร่วมกัน ตัวจริงเป็นผู้หญิงไร้หลักแหล่งชื่อ ยาชิโอะ มิซาโต นิสัยใจร้อน ขี้โวยวาย แต่เป็นคนจิตใจที่ดี
* **หุ่นยนต์คันตั้ม** อนิเมะหุ่นยนต์ในดวงใจของชินโนซึเกะ โดยชื่อคันตั้มเป็นการล้อซีรีส์กันดั้ม
* **สาวน้อยเวทมนตร์ โมเอะ-P** อนิเมะประเภทมาโฮโชโจ หรือสาวน้อยเวทมนตร์ ที่เนเน่จังและคาซาม่าชื่นชอบ
* **ชิโนบุ ซาคาอิ** นักศึกษาสาวที่ไปทำงานพิเศษแต่ก็ถูกไล่ออกเพราะชินจังไปก่อกวนทุกครั้ง
* **เกียวดะ โทคุโร่** เป็นหมอกระดูก ทำงานอยู่ในคลินิกของตน เป็นคนที่มีความคลั่งไคล้ในกระดูกเป็นอย่างมาก ถึงขนาดไปต่างประเทศเพื่อไปร่วมขุดฟอสซิลไดโนเสาร์ยังต่างประเทศเลยทีเดียว เป็นแฟนคนแรกและคนเดียวของครูมัตสึซากะ ปัจจุบันเสียชีวิตแล้ว จากการวางระเบิดของผู้ก่อการร้ายขณะที่อยู่ต่างประเทศ ปรากฏตัวครั้งแรกในตอน **คุณครูมัตสึซากะกำลังมีความรักล่ะ**
* **คาวาคุจิ** ลูกน้องของฮิโรชิที่ทำงานอยู่บริษัทเดียวกัน เป็นคนที่ใจเย็น แต่ก็เนียนไปกับฮิโรชิได้ เคยคบกับครูมัตสึซากะ แต่ความสัมพันธ์ต้องจบเพราะคบกันไปไม่รอด
* **อาซากะ ริเอะ** อดีตเพื่อนร่วมงานในบริษัทเดียวกันกับฮิโรชิ ปัจจุบันลาออกแล้ว และยังเคยมานอนที่บ้านโนะฮาร่าตอนที่กำลังเมาเหล้า หลังไปกับฮิโรชิ แล้วฮิโรชิพามาพักที่บ้านทำให้มิซาเอะเข้าใจผิดนึกว่านอกใจอยู่
* **คุซากะ ยูมิ** ลูกน้องอีกคนของฮิโรชิที่ทำงานอยู่บริษัทเดียวกัน
* **สมโง่ กระบือเรียกพี่ (ยงโร่) ** เพื่อนอยู่ที่แฟลตรูหนู (ปรากฏตัวครั้งแรกในมังงะอยู่เล่ม 19 และในอนิเมะตอนที่ 402 ออกอากาศเมื่อปี พ.ศ. 2544 ) อดีตเด็กเตรียมสอบเข้ามหาวิทยาลัย โดยสอบไม่ติด 3 ครั้งรวด ในการสอบครั้งที่ 4 ได้ครอบครัวโนะฮาร่าช่วยเหลือ จึงสอบติด (เพราะคิดว่าสมโง่จะสอบเข้าจุลา ที่เป็นมหาวิทยาลัยอันดับต้น ๆ (ต้นฉบับญี่ปุ่นคือไทโด หรือมหาวิทยาลัยโตเกียว) เลยคิดไปไกลว่าถ้าสมโง่จบออกมาแล้วประสบความสำเร็จจะมาตอบแทนพวกตนอย่างเต็มที่ แต่จริง ๆ จุลาที่ว่าก็คือจุลาคาซาบลังก้า การช่าง (ต้นฉบับญี่ปุ่นคือมหาวิทยาลัยอุตสาหการโตเกียวคาซึคาเบี้ยน เรียกย่อ ๆ ว่าไทโด) จึงทำให้ครอบครัวโนะฮาร่าผิดหวังเป็นอย่างมาก)
* **ลิลลี่ โคยูกิ (โคยูกิ ซูซาน) ชื่อจริง เก็นบุ อิวาโอะ (สมชาย หัวจรดเท้า) ** กะเทยที่ทำงานอยู่ร้านน้ำชาสาวประเภทสอง
* **ยูจัง หรือเจนจริต ยู (ยาคูสึคูริ ยู) ** นักแสดงสาวสวยที่มีฝีมือ แต่ถ้าไม่แต่งหน้าก็จะเป็นแค่สาวจิ้มลิ๊มและไม่มีความมั่นใจ
* **เจ๊ลำไย มีอันจะกิน (โอยะ นูชิโยะ) ** เจ้าของแฟลตรูหนู ชอบเล่นกับฮิมาวาริ เป็นคนทำคลอดให้กับคุณครูโยชินาง่า (แต่จริง ๆ แล้ว เจ๊ลำไยเป็นเคยคนเกลียดเด็กมาก่อน เพราะเคยเสียสามีและลูกสาวไปเมื่อ 30 ปีก่อน)
* **นายช่างหญ่าย (โอนิงาวาระ จิคุโซ) ** ช่างก่อสร้าง มักจะทำงานเสร็จช้ากว่ากำหนด เพราะถ้าโมโหขึ้นมา จะไม่ทำงานทันที เช่น แกะน้ำจิ้มถั่วหมักไม่ลงถ้วย เป็นแฟนกับหมออ้อย เป็นคนซ่อมบ้านให้กับครอบครัวโนะฮาร่า ชอบเลียอมยิ้ม
* **หมออ้อย (ฮะคุอิโนะ เท็นโกะ) ** เป็นพยาบาล แฟนของนายช่างหญ่าย เวลาหงุดหงิดจะมาเลียอมยิ้มบนดาดฟ้า
* **คุณฮำหมัด (โอมาตะ) ** เจ้าชายแห่งประเทศอับกาวิตถาร มีนิสัยชอบอำคนเล่น หลงรักชิโนบุ เพราะสำหรับประเทศอับกาวิตถาร ผู้หญิงที่สวยคือผู้หญิงที่บึกบึน และได้คบกันอยู่พักนึง แต่สุดท้ายก็เลิกกัน ปัจจุบันแต่งงานแล้วที่ประเทศบ้านเกิด มีองครักษ์ชื่อฮำเหม็ด ปรากฏตัวเฉพาะในมังงะ
* **คุณนายมอนโร (มอนโร มาริ) ** คุณนายฝรั่งสาวสวยบ้านตรงข้าม มีรูปร่างสะบึม ขวัญใจของฮิโรชิ ชอบใช้ให้ฮิโรชิไปช่วยเหลืองานที่บ้านอยู่เสมอ
* **แอ๊บแบ๊ว (เลิศอลัง) ณ ส้นตึก (คุตซึโซโกะ อาซึโกะ) ** คุณแม่ยังสาว อายุ 18 ปี มีลูกสาวชื่อ แอ๊บแหวว (อาสึมิ) อายุ 2 ปี นับถือมิซาเอะเป็นรุ่นพี่
* **ลุงหนูผี (อาจารย์โยดะ) ** เจ้าของแฟรน์ไซน์ไก่ย่างสามบวกสองดาว ชินโนะซึเกะชอบเรียกว่า จารย์โยดา เพราะส่วนสูงและหน้าตาคล้ายกัน
* **ยาเนะอูระ โคจิ** ไอ้หนุ่มก่อสร้าง ลูกมือของนายช่างหญ่าย เป็นแฟนของคันนะ ลูกสาวนายช่างหญ่าย ถ้าเข้าใกล้เมื่อไหร่ นายช่างหญ่ายจะโมโหถึงขนาดไม่ทำงาน
* **เซ็นจู เฮย์ฮาจิ** คุณตาที่มาขอซื้อเจ้าขาวไปเลี้ยง (แต่ก็ให้ชินโนะซึเกะคืนไปอยู่ดี) มีนิสัยใจดี อดีตเป็นนักผจญเพลิงสถิติช่วยชีวิตคนถึง300คน
* **อุริมะ คุริโยะ (เซลล์เลดี้ จากนรก) ** เป็นพนักงานขายหนังสือฝึกซ้อมหัดเรียนของเด็กอนุบาลที่พยายามจะขายของให้แม่ของชินจังที่ไม่สำเร็จเพราะถูกแม่ของชินจังเข้าใจผิดว่าเป็นคนร้าย เป็นผู้หญิงที่มีหน้าตาเหมือนกระเทย ทำให้ชินจังชอบเรียกว่า พี่สาวกระเทยหรือคนแต่งหญิงในเวอร์ชันอนิเมะ (พากย์ไทย)  เป็นตัวละครขาประจำ ที่จะโพล่มาในทุกหน้าร้อนของอนิเมะ
* **อูจุอิน** ผู้หญิงผมสีส้มที่บ้านมีฐานะ เคยเอาสุนัขมาให้ครอบครัวโนะฮาระช่วยเลี้ยงดูตอนที่ไปต่างประเทศ บางครั้งเธอชอบมีปากเสียงกับมิซาเอะ มีลูกชายชื่อ อูจูอิน มาชูมาโร่
* **ชินโกะจัง** เด็กหญิงปริศนาที่มักจะมาปรากฏตัวพร้อมกับเมฆพายุฝนตก
* **พ่อแม่ของโบจัง** ไม่ปรากฏหน้าตา นอกจากแม่ของเขาที่ใจเย็น และพ่อที่เป็นคนสบาย ๆ
* **คุณคาซามะ** พ่อของคาซามะคุง ที่เดินทางไปทำงานต่างประเทศเป็นส่วนใหญ่ ปรากฏตัวเช่นในตอน ทริปสู่เพิร์ทแห่งความทรงจำ ที่ครอบครัวโนะฮาระเดินทางไปท่องเที่ยวเมืองเพิร์ท ประเทศออสเตรเลีย
* **โรเบิร์ต แม็คไกวร์** หลานชายของคุณนายคิตาโมโตะ เป็นชาวอเมริกันที่เคยมาญี่ปุ่นในช่วงสั้นๆ เขาพูดญี่ปุ่นไม่ได้ และมักเข้าใจผิดคิดว่า พฤติกรรมเพี้ยนๆที่ชินจังแสดงออกมานั้น คือวัฒนธรรมของชาวญี่ปุ่น ส่วนชินจังก็คิดว่าโรเบิร์ตอยากจะเปลี่ยนแปลงตัวเองจึงอยากช่วย(แบบมั่วๆ)เต็มที่ เป็นอีกคนที่หลงรักนานาโกะเหมือนกัน (แต่ก็เสียสละให้ชินจังแทน)
* **คุณซาโต้** พ่อของมาซาโอะคุง ไม่เคยปรากฏหน้าตา แต่เคยปรากฏตัวในตอน **จิตวิญญาณชาวร็อคไงพี่น้อง** ที่มีฉากคุณพ่อของมาซาโอะคุงเดินทางกลับมาถึงบ้านแล้วพบเห็นกีตาร์วางไว้อยู่ตรงโถงทางเดิน 
* **หัวหน้าแผนกบริษัทฟุตาบะการค้า** เป็นหัวหน้าแผนกในที่ทำงานของฮิโรชิและคาวาคุจิ ยังเคยมาเยี่ยมบ้านของฮิโรชิอีกด้วย มักจะถูกชินจังเรียกว่า "**เจ้านายหญ่ายยยยยย"**
* **เจ้าของร้านหนังสือคาซุคาเบะ** ประกอบด้วยเจ้าของร้านที่มีลักษณะใส่แว่น มีลักษณะไม่ชอบคนที่ชอบมายืนอ่านหนังสือฟรีแล้วไม่ยอมซื้อ โดยมักจะใช้ภาษาใบ้กับนากามูระ เพื่อให้ไปจัดการคนที่ยืนอ่านฟรี และเมื่อชินจังปรากฏตัวมาในร้านมักจะมาก่อกวนร้าน จนถึงต้องขึ้นบัญชีดำหมายเลข 1
* **คุณนากามูระ** ลูกจ้างประจำร้านหนังสือคาซุคาเบะ เมื่อเจ้าของร้านหนังสือพบเห็นคนยืนอ่านฟรี จะเรียกให้นากามูระมาช่วยจัดการ แต่ถ้าชินจังอยู่ในร้านมักจะจัดการไม่สำเร็จ
* **โคชิทานิ จุนโกะ** พนักงานประจำศูนย์เด็กหลงทางในห้างสรรพสินค้า และชินจังมักจะมาก่อกวนเธอทุกครั้งเมื่อมาที่แผนกเด็กหลงทาง
* **ครูโคอิซุมิ** ครูประจำชั้นในโรงเรียนอนุบาลฟูตาบะ ห้องซากุระ ปัจจุบันลาออกแล้ว และต่อมามีครูอาเงโอะเข้ามาแทนที่
* **เคนตะ มุซาชิโนะ** เป็นครูสอนวิชาเค็นโด และยังสนิทกับชินโนะสึเกะด้วย
* **อาสึคุรุ ชีโซ** (ครูร้อนแรง) ครูฝึกสอนชั่วคราวในโรงเรียนอนุบาลฟุตาบะ มักจะปรากฎตัวท่ามกลางความร้อนแรง เวลามีความเร่าร้อนจะพูดว่า "ไฟเยอร์" และเนเน่จังไม่ชอบครูชีโซเอามากๆ และเขากลัวกระต่ายเอามากๆอีกด้วย

### ตัวละครประจำเดอะมูฟวี่
* **คาบีล** ปรากฏตัวใน ชินจัง เดอะมูฟวี่ ตอน ร้อนแรงแซ่บเวอร์แดนเซอร์คาซึคาเบะ เป็นตำรวจหน่วยสืบสวนพิเศษจากประเทศอินเดีย มีนามสกุลนามว่า "คัจจะปะปะรุ บิ๊กกะปาปะรุ"
* **ดีลล์** ปรากฏตัวใน ชินจัง เดอะมูฟวี่ ตอน ร้อนแรงแซ่บเวอร์แดนเซอร์คาซึคาเบะ เป็นพี่น้องของคาบีล
* **อาเรียน่า** ปรากฏตัวใน ชินจัง เดอะมูฟวี่ ตอน ร้อนแรงแซ่บเวอร์แดนเซอร์คาซึคาเบะ สาวอินเดียผู้มีชื่อเสียงจากการแข่งขัน Entertainment Festival และยังเป็นคนที่คอยช่วยเหลือชินจัง
* **นานะ** ปรากฏตัวใน ชินจัง เดอะมูฟวี่ ตอน ไดอารี่เพื่อนรักไดโนเสาร์ของพวกเรา ไดโนเสาร์สายพันธุ์สไปโนซอรัส 
* **บิลลี่** ปรากฏตัวใน ชินจัง เดอะมูฟวี่ ตอน ไดอารี่เพื่อนรักไดโนเสาร์ของพวกเรา เด็กหนุ่มที่หลงใหลในสัตว์โลกดึกดำบรรพ์! และยังเป็นเจ้าของนานะอีกด้วย
* **ฮิริยะ มิตสึรุ** ปรากฏตัวใน โฉมใหม่ ชินจัง เดอะมูฟวี่ มหาสงครามซุปเปอร์พลังจิตซูชิเหินเวหา เด็กหนุ่มวัย 30 ที่ทำงานแจกใบปลิว แม้จะโดนดูถูกเหยียดหยาม และความสุขเพียงอย่างเดียวของเขาคือ การเป็นแฟนคลับไอดอลสาว และต่อมามีดวงดาวปริศนาที่มอบพลังจิตให้กับชินจังและฮิริยะ
* **เฮโซคากุเระ จินโซ** ปรากฏตัวในชินจัง เดอะมูฟวี่ ตอน นินจาคาถาวายุอลเวง ลูกชายของ เฮโซกาคุเระ จิโยเมะ เธอเข้าใจผิดว่า จินโซคือลูกของครอบครัวโนฮาระ
* **คุโร่** ปรากฏตัวใน ชินจัง เดอะมูฟวี่ ตอน ตำนานผู้กล้า อภินิหารดาบทองคำ สุนัขที่มีลักษณะคล้ายคลึงกับชิโร่ แต่เป็นสีดำ

## ลำดับการออกอากาศและการจัดจำหน่ายภาคอนิเมะในประเทศไทย

### การจัดจำหน่ายในรูปแบบวัสดุวิดีทัศน์
ในปี พ.ศ.2541 ในช่วงชินจังออนแอร์อยู่ได้มีการจัดจำหน่ายในรูปแบบม้วนวิดีโอครั้งแรกโดย *บริษัท เวิลด์ พิกเจอร์ส* และในรูปแบบวีซีดีโดย *บริษัท วิจิตอล* ในปี พ.ศ.2543-2544 

ต่อมาบริษัท *วีดีโอสแควร์* ซื้อลิขสิทธิ์ชินจังในรูปแบบวีซีดี จัดจำหน่ายโดย *บริษัท อีวีเอส เอ็นเตอร์เทนเม้นท์* เมื่อปลายปี พ.ศ.2545 เริ่มตั้งแต่ตอนที่ 84 จำหน่ายในช่วงตอนใหม่มีทั้งหมด 30 ชุด 

และต่อมาปี พ.ศ.2547-2548 อีวีเอสได้จำหน่ายชินจังในรูปแบบวีซีดีอีกครั้งแต่มาในรูปแบบ ***<nowiki/>'ต้นฉบับญี่ปุ่น***' เริ่มตั้งแต่ ตอนที่ 1 - 168 **(มีบางตอนที่หายไป)** มีจำหน่ายถึง ชุดที่ 53 (จบชินจังซีรี่ส์เวอร์ชั่นวีดีโอสแควร์ ชื่อตอนว่า "ความลับเงินเก็บส่วนตัว") โดยใช้เสียงทีมพากย์วีดีโอสแควร์

และ อีวีเอสได้จำหน่ายวีซีดีในรูปแบบเสียงพากย์อีสาน พากย์ทั้งหมดโดย 'นิคม สุนทรพิทักษ์' และเริ่มจำหน่ายในรูปแบบดีวีดี 2 ภาษา (ไทย+อีสาน) ในเวลาต่อมา 

หลังจากนั้น อีวีเอสได้จำหน่ายทั้ง วีซีดีในรูปแบบบ็อกซ์เซ็ต 3 แผ่นมีของแถม (ต้นฉบับญี่ปุ่น) และดีวีดี 5 In 1 (เสียงไทย) จำหน่ายถึง ชุดที่ 10 ส่วนชุดที่ 11 จะเป็นดีวีดี 3 In 1 ก่อนบริษัทอีวีเอสปิดตัวลงพร้อมกับหมดสัญญาลิขสิทธิ์ชินจังในภายหลัง

### สถานีโทรทัศน์

### สตรีมมิ่ง
เมื่อปี พ.ศ. 2562 POPS Kids Thailand (ชื่อในขณะนั้น ปัจจุบันคือ POPS Anime Thailand) ได้นำชินจังยุคที่ออกอากาศทางช่อง 3 คือตอนที่ออกอากาศในญี่ปุ่นตั้งแต่ปลายปี พ.ศ. 2552 มาออกอากาศทางสตรีมมิ่งได้แก่ ยูทูบ และแอปพลิเคชัน POPS และในช่วงเวลาใกล้เคียงกัน การ์ตูนคลับ ได้นำชินจังตอนคลาสสิคตั้งแต่ พ.ศ. 2535 มาออกอากาศทางไลน์ทีวี และทรูไอดี (ปัจจุบันได้ย้ายมาออกอากาศในยูทูบ POPS Anime Thailand ทั้งหมด ตั้งแต่ปี พ.ศ. 2565 เนื่องจากหมดสัญญาลิขสิทธิ์)

อนิเมะเวอร์ชั่นตั้งแต่ พ.ศ. 2535 เป็นต้นไปตอนที่ออกอากาศทางสตรีมมิ่งจะเป็นตอนย่อย ซึ่งแบ่งออกมาจากตอนหลักที่ออกอากาศทางโทรทัศน์ จากหนึ่งตอน แบ่งย่อยออกมาเป็น 2-3 ตอน และในปี พ.ศ.2565-2567 POPS ได้สตรีมมิ่งทาง YouTube โดยแบ่งออกเป็น วันจันทร์-ศุกร์ เวลา 17:00น. ต่อมาตั้งแต่ พ.ศ. 2567 ได้ลดวันเผยแพร่เหลือแค่วันพุธ-ศุกร์ ในปี พ.ศ. 2568 ได้ลดเหลือแค่วันพฤหัสบดี-ศุกร์เท่านั้น และเดอะมูฟวี่ในวันอาทิตย์ เวลา 19:00น.

## ภาพยนตร์
ชินจังเดอะมูฟวี่ เป็นภาพยนตร์การ์ตูนเรื่องยาวฉบับพิเศษ สร้างโดยบริษัทผลิตภาพยนตร์โตโฮ แอนิเมชั่น สตูดิโอ พิคเจอร์ส เพื่อจัดฉายในโรงภาพยนตร์ปีละหนึ่งตอน ส่วนใหญ่จะจัดฉายในช่วงเดือนเมษายนเป็นประจำทุกปี ในประเทศญี่ปุ่นเริ่มตั้งแต่ พ.ศ. 2536 ต่อมาเมื่อปี พ.ศ. 2566 เป็นต้นไปได้ปรับเวลามาฉายเป็นช่วงฤดูร้อนของประเทศญี่ปุ่นคือในช่วงเดือนสิงหาคมแทน และในปี พ.ศ. 2565 ได้มีการเปิดตัวภาพยนตร์พิเศษ โฉมใหม่ ชินจัง เดอะมูฟวี่ มหาสงครามซุปเปอร์พลังจิตซูชิเหินเวหา โดยมาในรูปแบบของแอนิเมชันคอมพิวเตอร์ ในรูปแบบสามมิติเป็นครั้งแรกของเครยอนชินจัง เนื่องในวาระครบรอบ 30 ปี ของเครยอนชินจัง โดยเข้าฉายในปี พ.ศ. 2566

ในส่วนภาพยนตร์ ในอดีตมีบริษัท ซีดีโฟร์ เอ็นเตอร์เทนเมนต์ จำกัด นำชินจังเดอะมูฟวี่มาจัดจำหน่ายในรูปแบบวีซีดี ตั้งแต่ภาคสมบัติลับแห่งอาณาจักรบูริบูริจนถึงภาคสงครามเอเลี่ยนพันธุ์เพี้ยนถล่มโลก ต่อมาชินจังได้มีลิขสิทธิ์การจัดฉายเป็นของ HOLLYWOOD THAILAND นำเข้าฉายในโรงภาพยนตร์ครั้งแรกในประเทศไทย ได้แก่ ศึกยอดคุณพ่อโรบอต เมื่อ วันที่ 10 ธันวาคม พ.ศ. 2558 และ ผจญภัยต่างแดนกับสงครามกระบองเพชรยักษ์ เมื่อวันที่ 7 มกราคม 2559 ก่อนจะวางจำหน่ายในรูปแบบ ดีวีดี ในเวลาต่อมาไล่เลี่ยกับ ตอน ต้องไปช่วยเจ้าหญิงซะแล้ว และ บุกแดนคาวบอย จัดจำหน่ายโดย แฮนด์เมด ดิสทริบิวชั่น และ อีวีเอส เอนเทอร์เทนเมนต์ เป็นผู้จัดจำหน่าย ก่อนที่จะนำภาคก่อนหน้ามาลงให้ชมใน ไลน์ทีวี (ปัจจุบันปิดให้บริการแล้ว) และ POPS ภาคเจ้าหนูกังฟูดุ๊กดิ๊ก พิชิตสงครามราเม็ง ภาคฮันนีมูนป่วนแดนจิงโจ้ ตามหาคุณพ่อสุดขอบฟ้า และ ผจญภัยแดนวาดเขียนกับ ว่าที่ 4 ฮีโร่สุดเพี้ยน ได้บริษัท ดรีม เอกซ์เพรส (เดกซ์) นำเข้ามาฉายและลงให้กับแอพ AIS PLAY ในปี พ.ศ. 2565 ลิขสิทธิ์ผู้จัดจำหน่ายในประเทศไทยป็น ADK Emotions Bangkok เจ้าของลิขสิทธิ์โดยตรงจากญีปุ่นแทนที่ดรีม เอกซ์เพรส (เดกซ์) โดยนำภาพยนตร์ ปริศนา! บุปผาแห่งโรงเรียนเทนคะสุ เข้าฉายในประเทศไทย 9 มีนาคม พ.ศ. 2566 

ตั้งแต่ปี พ.ศ. 2566 เป็นต้นมา ทาง POPS Anime Thailand ได้นำชินจัง เดอะมูฟวี่มาเผยแพร่ทางยูทูบ โดยเริ่มตั้งแต่ภาคต้องไปช่วยเจ้าหญิงซะแล้ว ที่ฉายครั้งแรกเมื่อปี พ.ศ. 2545 และได้นำไปลงช่องทาง ทรูไอดี เพิ่มเติมอีกช่องทางนึง จนใน พ.ศ. 2568 ได้นำเดอะมูฟวี่ภาคอื่นๆมาเผยแพร่เพิ่มเติมรวมทั้งหมด 32 ภาค ยังไม่รวมภาคใหม่ล่าสุดที่ยังไม่ได้เข้าฉายในโรงภาพยนตร์มาเผยแพร่ทาง ทรูไอดี เฉพาะภาคไดอารี่เพื่อนรักไดโนเสาร์ของพวกเรา! ที่นำไปเผยแพร่ทางเน็ตฟลิกซ์เพิ่มเติมอีกช่องทางนึง

ตั้งแต่วันที่ 12 ตุลาคม พ.ศ. 2568 เป็นต้นมา ทาง POPS Anime Thailand ได้นำมูฟวี่ภาคอื่นๆที่เหลือที่ยังไม่เคยเผยแพร่มาก่อนมาเผยแพร่ทางยูทูบ เริ่มจากภาคไดอารี่เพื่อนรักไดโนเสาร์ของพวกเรา! เป็นต้นมา และภาคไดอารี่เพื่อนรักไดโนเสาร์ของพวกเรา! จะเป็นภาคเดียวในประเทศไทยที่มีเวอร์ชั่นเสียงญี่ปุ่นกับบทบรรยายใต้ภาพภาษาไทย

ในปี พ.ศ. 2568 ฉายแสง แอด.เวนเจอร์ ได้ร่วมเป็นเจ้าของลิขสิทธิ์ นำภาพยนตร์ ร้อนแรงแซ่บเวอร์! แดนเซอร์แห่งคาสึคาเบะ เข้าฉายในประเทศไทย 23 ตุลาคม ในปีเดียวกัน และถือว่าเป็นปีแรกของการฉาย ชินจัง เดอะมูฟวี่ ในประเทศไทยที่มาฉายเดือนเดียวกับ โดราเอมอน เดอะมูฟวี่

สำหรับตอนที่ทำรายได้สูงสุดและประสบความสำเร็จในญี่ปุ่นคือ **ไดอารี่เพื่อนรักไดโนเสาร์ของพวกเรา!**

## เพลงประกอบ

### เพลงเวอร์ชั่นไทย

* ชินโนะสุเกะ (Ora wa Ninki Mono Thai version) - ปิติพงษ์ ผาสุขยืด
* นมัสเต ชินโนะสุเกะ  (Ora wa Ninki Mono - Indian version) (Thai version) - นพวรรณ เหมะบุตร (เพลงประกอบภาพยนตร์ ร้อนแรงแซ่บเว่อร์! แดนเซอร์แห่งคาซึคาเบะ)

### เพลงเปิดเรื่อง
# "Dōbutsuen wa Taihen da" (動物園は大変だ; "สวนสัตว์ที่วุ่นวายมากๆ") ขับร้องโดย TUNE'S * (13 เมษายน - 21 กันยายน 2535) * และเพลงนี้ยังได้นำไปใช้เป็นเพลงปิดของตอนพิเศษในช่วงปี 1992-1993
# "Yume no END wa Itsumo Mezamashi!" (夢のENDはいつも目覚まし!; "ทุกความฝันจุดจบก็คือนาฬิกาปลุก") ขับร้องโดย B.B. Queens * (12 ตุลาคม 2535 - 5 กรกฎาคม 2536) *
# "Ora wa Ninki Mono" (オラはにんきもの; "ผมเป็นคนที่ป็อปปูลาร์มาก") ขับร้องโดย อากิโกะ ยาจิมะ และ มิกิ นาราฮาชิ * (12 กรกฎาคม 2536 - 25 กันยายน 2538) * ซึ่งเพลงนี้เป็นเพลงที่ได้รับความนิยมมากที่สุดของเครยอนชินจัง และเพลงนี้ยังได้นำไปใช้เป็นเพลงเปิดเดอะมูฟวี่ภาคที่ 1-3 และ 12 รวมถึงเพลงนี้ยังได้นำไปใช้เป็นเพลงเมโลดี้ของสถานีรถไฟคาซูกาเบะ เมืองคาซูกาเบะ ในจังหวัดไซตามะ
# "Pakappo de GO!" (パカッポでGO!; "ปาคาปโปะGO!") ขับร้องโดย อากิโกะ ยาจิมะ * (9 ตุลาคม 2538 - 27 กันยายน 2539) * และยังได้นำไปใช้เป็นเพลงเปิดเดอะมูฟวี่ภาคที่ 4
# "Nenjū Muchū 'I want you'" (年中夢中"I want you"; "All Year Through Crazy for You - 'I Want You'") ขับร้องโดย Puppy * (10 ตุลาคม 2539 - 17 เมษายน 2541) * และยังได้นำไปใช้เป็นเพลงเปิดเดอะมูฟวี่ภาคที่ 5
# "Tobe Tobe Oneisan" (とべとべ おねいさん; "พี่สาวโบยบิน") ขับร้องโดย อากิโกะ ยาจิมะ และ เท็ตโช เก็นดะ* (24 เมษายน 2541 - 17 มีนาคม 2543) * และยังได้นำไปใช้เป็นเพลงเปิดเดอะมูฟวี่ภาคที่ 6-8
# "Dame Dame no Uta" (ダメダメのうた; "The Song of No's") ขับร้องโดย  LADY Q , อากิโกะ ยาจิมะ และ มิกิ นาราฮาชิ* (14 เมษายน 2543 - 11 มกราคม 2546) * และยังได้นำไปใช้เป็นเพลงเปิดเดอะมูฟวี่ภาคที่ 9-10
# "PLEASURE" ขับร้องโดย โทโมมิ คาฮาระ * (18 มกราคม 2546 - 16 ตุลาคม 2547) * และยังได้นำไปใช้เป็นเพลงเปิดเดอะมูฟวี่ภาคที่ 11
# "Yuruyuru de DE-O!" (ユルユルで DE-O!; "Leisurely De-O!") ขับร้องโดย อากิโกะ ยาจิมะ * (22 ตุลาคม 2547 - 23 กุมภาพันธ์ 2550, 6 กรกฎาคม 2550 - 16 ตุลาคม 2552) * และยังได้นำไปใช้เป็นเพลงเปิดเดอะมูฟวี่ภาคที่ 13-14,16-17 รวมถึงเพลงเปิดของชินจังที่เผยแพร่ทางช่องยูทูบ POPS Anime Thailand
# "Yuruyuru de DE-O! Crayon Friends 2007 Version" (ユルユルで DE-O! 2007クレヨンフレンズVersion, Yuruyuru de DE-O! 2007 Kureyon Furenzu Version) ขับร้องโดย อากิโกะ ยาจิมะ และ เอเคบีโฟร์ตีเอต * (9 มีนาคม - 22 มิถุนายน 2550) * และยังได้นำไปใช้เป็นเพลงเปิดเดอะมูฟวี่ภาคที่ 15
# "Hapi Hapi" (ハピハピ) ขับร้องโดย เบ็กกี * (23 ตุลาคม 2552 - 30 กรกฎาคม 2553) * และยังได้นำไปใช้เป็นเพลงเปิดเดอะมูฟวี่ภาคที่ 18
# "HEY BABY" ขับร้องโดย คูมิ โคดะ * (6 สิงหาคม 2553 - 28 มกราคม 2554) *
# "T.W.L." ขับร้องโดย คันจานิ 8 * (4 กุมภาพันธ์ - 28 ตุลาคม 2554) * และยังได้นำไปใช้เป็นเพลงเปิดเดอะมูฟวี่ภาคที่ 19
# "Kibou Sanmyaku" (希望山脈; "Hope Mountain Range") ขับร้องโดย วาตาริโรกะฮาชิริไต 7 * (4 พฤศจิกายน 2554 - 16 มีนาคม 2555) * และยังได้นำไปใช้เป็นเพลงเปิดเดอะมูฟวี่ภาคที่ 20
# "Kimi ni 100 Percent" ขับร้องโดย คยารี ปามิว ปามิว * (19 ตุลาคม 2555 - 7 กรกฎาคม 2560, 13 ตุลาคม 2560 - 29 มิถุนายน 2561) * และยังได้นำไปใช้เป็นเพลงเปิดเดอะมูฟวี่ภาคที่ 21-26 และยังเป็นเป็นเพลงที่ใช้นานที่สุดในประวัติศาสตร์ของเครยอนชินจัง
# "Ora wa Ninki Mono - 25th MIX -" (オラはにんきもの - 25th MIX -; "ผมเป็นคนที่ป็อปปูลาร์มาก - 25th MIX -") ขับร้องโดย อากิโกะ ยาจิมะ และ มิกิ นาราฮาชิ * (4 สิงหาคม - 15 กันยายน 2560) *
# "Masukatto" (マスカット; "องุ่น") ขับร้องโดย ยูซึ * (6 กรกฎาคม 2561 - 26 กันยายน 2563) * และยังได้นำไปใช้เป็นเพลงเปิดเดอะมูฟวี่ภาคที่ 27-28
# "Supasuta" (スーパースター; "ซูเปอร์สตาร์") ขับร้องโดย เค็ตสึเมชิ * (3 ตุลาคม 2563 - 27 กันยายน 2568) * และยังได้นำไปใช้เป็นเพลงเปิดเดอะมูฟวี่ภาคที่ 29-32
# "Wa chame chawacha raifu!" (はちゃめちゃわちゃライフ!; "Hacha Mecha Wacha Life!") ขับร้องโดย Fruits Zipper * (4 ตุลาคม 2568 - ปัจจุบัน) *

### เพลงปิดเรื่อง
# "Uta wo Utaō" (うたをうたおう; "Sing a Song") ขับร้องโดย Daiji MAN Brothers Band * (13 เมษายน - 21 กันยายน 2535) *
# "Sunao ni Naritai" (素直になりたい; "I Want to be Honest") ขับร้องโดย Hiromi Yonemura * (12 ตุลาคม 2535 - 5 กรกฎาคม 2536) *
# "DO-shite" (DO-して; "Why?") ขับร้องโดย Sakurakko Club * (19 กรกฎาคม 2536 - 27 มิถุนายน 2537) *
# "Shin-chan Ondo" (しんちゃん音頭, Shinchan Ondo) ขับร้องโดย Yuko และ อากิโกะ ยาจิมะ * (4 กรกฎาคม - 3 ตุลาคม 2537) *
# "Parijona Daisakusen" (パリジョナ大作戦; "Party Join Us Daisakusen") ขับร้องโดย Marron Koshaku และ อากิโกะ ยาจิมะ * (10 ตุลาคม 2537 - 9 ตุลาคม 2538) *
# "REGGAE" ขับร้องโดย KOTONE * (16 ตุลาคม 2538 - 28 มิถุนายน 2539) *
# "Shinchan Ondo ~Ora to Issho ni Odorou yo!~" (しんちゃん音頭～オラといっしょにおどろうよ!～; "Shin-chan Ondo ~Dance with Me!~") ขับร้องโดย KOTONE * (5 กรกฎาคม - 13 กันยายน 2539) *
# "BOYS BE BRAVE ~Shōnen yo Yūki o Mote~" (BOYS BE BRAVE～少年よ勇気を持て～; "Boys Be Brave") ขับร้องโดย Aki Okui * (11 ตุลาคม 2539 - 10 ตุลาคม 2540) *
# "Tsukiakari Funwari Ochitekuru Yoru" (月灯りふんわり落ちてくる夜; "The Night of Gently Falling Moonlight") ขับร้องโดย Nanase Ogawa * (17 ตุลาคม 2540 - 20 พฤศจิกายน 2541) *
# "Sukisuki My Girl" (スキスキ♡マイガール, Sukisuki ♡ Mai Gāru; "I Love My Girl") ขับร้องโดย L'luvia * (27 พฤศจิกายน 2541 - 17 มีนาคม 2543) *
# "Kyō wa Date" (今日はデート, Kyō wa Dēto; "Today I've Got a Date") ขับร้องโดย Kamaboko * (14 เมษายน 2543 - 25 พฤษภาคม 2544) *
# "Zentaiteki ni Daisuki desu." (全体的に大好きです。; "I Love All of You.") ขับร้องโดย Sheki-Dol * (1 มิถุนายน 2544 - 28 กันยายน 2545) *
# "Mama to no Oyakusoku Jōkō no Uta" (ママとのお約束条項の歌; "คำสัญญาระหว่างผมกับแม่") ขับร้องโดย อากิโกะ ยาจิมะ และ มิกิ นาราฮาชิ * (2 พฤศจิกายน 2545 - 27 กันยายน 2546) *
# "Ari no Uta" (ありの歌; "The Ant Song") ขับร้องโดย Yanawarabaa * (22 ตุลาคม 2547 - 16 ธันวาคม 2548) *
# (ぶりぶりざえもんのえかきうた; "Buriburizaemon's Drawing Song")
# (ぽんぽこちん体操; "กายบริหารของอนุบาล")

## ซีรีย์ภาคแยก
- คาเมนไรเดอร์ เดน-โอ+ชิน-โอ (Kamen Rider Den-O + Shin-O)

- ชินเมน (SHIN-MEN)

- ซูเปอร์ชิโร่ (Super Shiro)

- สไตล์อาหารกลางวันของโนะฮาระ ฮิโรชิ (Style of Hiroshi Nohara's Lunch)

## หนังสือการ์ตูน ในประเทศไทย

สำนักพิมพ์เนชั่น

- ชินจัง 1-33 เล่มจบ

- ชินจังผจญภัยต่างแดน 1 เล่มจบ

  (ขนาดเล่มเท่ากับชุด 33 เล่มจบ)

- ชินจัง ภาคหนังโรง

   - ชินจัง สงครามกลางเมือง

   - ชินจัง ตะลุยอาณาจักรสัตว์ป่า

   - ชินจัง ตะลุมบอนจักรวรรดิผู้ใหญ่

   - ชินจัง หน้ากากแอ๊คชั่น vs จอมมารขาเว้าสูง

   - ชินจัง ปฏิบัติการสปายทองคำ

   - ชินจัง วายุกระหน่ำ ป๋มกับเจ้าหญิงอวกาศ

   - ชินจัง ผจญภัยต่างแดนกับกระบองเพชรยักษ์

   - ชินจัง หลับกระจุย! การรุกรานจากโลกความฝัน
  
   - ชินจัง ปะทะมนุษย์ต่างดาวชิริริ ทลายแผนลับบาบูบาบู

   - ชินจัง ชามยักษ์! กังฟูบอยส์ อลหม่านราเม็ง
  
   - ชินจัง ฮันนีมูนป่วน แดนจิงโจ้ ตามหาคุณพ่อสุดขอบฟ้า
  
   - ชินจัง ปั่มปัมปัมปาม! เจาะเวลาหาเจ้าสาว

- เครยอนชินจัง เดอะมูฟวี่ มหาสงครามซุปเปอร์พลังจิต ซูชิเหินเวหา

- เครยอนชินจัง เดอะมูฟวี่ ไดอารี่เพื่อนรัก ไดโนเสาร์ของพวกเรา

- ชินจัง นักบุกเบิดคาวบอย ซามากี้

- ชินจัง ผจญภัยไดโนเสาร์หลงทาง
(ฟูงของมัน)
   
- ชินจัง ป๋มกับเจ้าหญิงอวกาศ

   - ชินจัง ผู้กล้าแห่งดาบทองคำ

   - ชินจัง เจ้าเวลาหาเจ้าสาว

   - ชินจัง สมบัติลับแห่งอาณาจักรดุ๊กดิ๊ก

- ชินจัง คัลเลอร์ ภาคแอนิเมชัน 1-6 เล่มจบ

- ชินจัง คัลเลอร์ เดอะ มูฟวี่ 1-2 เล่มจบ

- ชินจัง ช๊อตฮอตตอนฮิต 1-5 เล่มจบ

- ชินจัง ภาคใหม่กิ๊ก 1-13 เล่มยังไม่จบ

- สภาษิตวันละนิดกับชินจัง 1 เล่มจบ

- ชินจัง jumbo 1-17 เล่มจบ

- ชินจังจอมแก่น 1-10 เล่มจบ (สำนักพิมพ์จัมโบ้)

- ชินจังกะน้องตัวป่วน 1-5 เล่มจบ

-ชินจังร่วมตอนใหม่ ๆ 23-2023 เล่มจบ

(สำนักพิมพ์ Soft Entertainment Comics)

## ประเทศที่ตีพิมพ์ชินจัง

## อ้างอิง

## แหล่งข้อมูลอื่น
* Watch Creyon Shin-Chan on YouTube POPS Anime Thailand (ประเทศไทย)
* Official Futabasha ''Crayon Shin-chan'' website  
* Official TV Asahi ''Crayon Shin-chan'' website 
* Official FUNimation ''Shin Chan'' website
* Official ComicsOne ''Crayon ShinChan'' website (Archive)
* Watch ''Shin-chan'' episodes on FUNimation's video page
* Watch ''Shin-Wars'' on YouTube (Uploaded by FUNimation)
* Official ''Crayon Shin-chan'' movie website 
* List of ''Crayon Shin-chan'' episodes 
* Official Crayon Shin-chan Spanish website  

หมวดหมู่:การ์ตูน
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎

หมวดหมู่:อนิเมะที่ออกฉายในปี พ.ศ. 2535
หมวดหมู่:ชินเอแอนิเมชัน
หมวดหมู่:ตัวละครกลุ่มห้า
หมวดหมู่:รายการโทรทัศน์ภาษาญี่ปุ่น
หมวดหมู่:รายการโทรทัศน์ของทีวีอาซาฮี
หมวดหมู่:รายการโทรทัศน์ที่มีฉากในจังหวัดไซตามะ
หมวดหมู่:มังงะที่ได้รับการดัดแปลงเป็นภาพยนตร์
หมวดหมู่:ข้อโต้เถียงในการ์ตูนญี่ปุ่น
หมวดหมู่:ข้อโต้เถียงโทรทัศน์ในประเทศอินเดีย
หมวดหมู่:การตรวจพิจารณาโทรทัศน์